નંબર થ્રી - બોલ્ડ ડાયલૉગ્સ: સેન્સર બોર્ડની (વધુપડતી) ધારદાર કાતર ફરી હોવા છતાં ઠેકઠેકાણે આવતા હિન્દુ-મુસ્લિમ ધર્મના નામોલ્લેખ, એમની વિવિધ ખાસિયતો પરની કમેન્ટ્સ વગેરે બધું જ આપણા લાગણી દુભાવો સાવધાન ટાઇપના સિનારિયોમાં સુખદ આશ્ચર્ય લાગે છે. જો પૉઝિટિવ ચશ્માંમાંથી જોઈએ તો આપણને એવો વિચાર પણ આવે છે કે આપણે વિધર્મી વ્યક્તિને શા માટે ધિક્કારીએ છીએ એના વિશે ક્યારેય વિચારીએ છીએ ખરા? તેમના ધર્મ, સંસ્કૃતિ, રીતરિવાજો પર ક્યારેય સૂગને બદલે કુતૂહલથી નજર નાખી છે ખરી? સીધી વાત છે, કોઈ વ્યક્તિ આપણાથી જુદી હોવામાત્રથી તે આપણી દુશ્મન નથી બની જતી.